EkBass/fiwiki-20250220-pages-articles huggingface dataset:
Maapuhdistamo

thumb|Sakokaivo ja maapuhdistamo Maapuhdistamo voi olla sakokaivoja seuraava jäteveden käsittelyjärjestelmä. Maapuhdistamot ovat helppohoitoisia ja oikein mitoitettuna varmatoimisia. Maapuhdistamot tarvitsevat sopivan maaperän ja ison tontin. Käyttökelpoisin malli on perinteinen maasuodattamo. Toinen yleinen vaihtoehto on maahanimeyttämö. Lisäksi on kehitetty monia erikoisratkaisuja, kuten matalaan perustettu maahanimeyttämö tai maasuodattamo, maakumpusuodatin/-imeyttämö sekä haihdutuskenttä. Hyvin toimivalla ja säännöllisesti huolletulta järjestelmällä päästään 20-30 vuoden käyttöikään, minkä jälkeen laitoksen paikkaa ja/tai materiaaleja on syytä vaihtaa. Maapuhdistamot muodostuvat kolmesta osasta: esikäsittely-yksiköstä, jätevedenjohtamis- ja jakelulaitteesta sekä varsinaisesta maapuhdistamosta. Esikäsittely-yksikkönä on oltava kolmiosainen saostussäiliö tai vastaavan tehoinen kiintoaineen poistaja, jottei imeytysputkiin pääse kertymään ojastoa tukkivaa lietettä. Esikäsittely-yksikön jälkeen on jakokaivo, josta vesi jaetaan tasaisesti jakoputkia pitkin imeytysputkiin. Jakokaivo voidaan rakentaa myös saostuskaivon sisään Vedenjako voidaan järjestää myös pumppaamalla silloin kun imeytysalue on maaston muotojen takia korkeammalla kuin tuloviemäri tai kun joudutaan käyttämään muita erikoisratkaisuja (matalaan perustettua maapuhdistamoa tai maakumpuimeyttämöä). ==Maasuodattamo== Maasuodattamo eli maasuodatin on maahan kaivettu tai osittain pengerretty maaperäkäsittelyyn perustuva puhdistamo. Jätevedet puhdistuvat painuessaan rakennetun suodatinhiekkakerroksen läpi, jonka jälkeen puhdistunut vesi kootaan ja johdetaan vesistöön, pieneen vesiuomaan tai päästetään vapaasti maahan. Maasuodattamon lopullisena purkupaikka toimii pääasiassa pintavesi. ==Maaimeyttämö== Maahanimeyttämö eli maahan imeytys on maahan kaivettu, peitetty jäteveden käsittelyjärjestelmä. Imeytyksessä jätevesi puhdistuu suodattuessaan luonnollisten maakerrosten läpi ja kulkeutuu sitten lopulta hajautetusti pohjaveteen. Maahanimeyttämö ei Suomen oloissa ole suotava jäteveden käsittelyjärjestelmä, sillä lopullisena purkupaikkana toimii pohjavesi. Varsinais-Suomen Agenda 21 tekemien suositusten mukaan maahan imeytystä ei saisi käyttää ollenkaan pohjavesialueilla tai talousvesikaivojen lähellä. Imeytysosastoa pidetään imeyttämön suositeltavimpana ratkaisuna, koska se voidaan mukauttaa helposti tontin vaatimuksiin ja maastomuotoihin. ==Katso myös== * Umpikaivo * Pienpuhdistamo ==Lähteet== * Luokka:Jätevesihuolto
Tapio Perttunen

Tapio Perttunen (s. 5. marraskuuta 1956 Pelkosenniemi) on suomalainen raviohjastaja ja -valmentaja. Perttunen asuu ja pitää valmennustalliaan Orimattilassa. == Saavutuksia == Perttunen on voittanut valmentajana ja/tai ohjastajana muun muassa seuraavat suurkilpailut: * Kasvattajakruunu (kahdesti) * Kriterium * Kultakenkä * Kymenlaakso-ajo (kolme kertaa) * Ravikuningatar (kolme kertaa) * Ravikuningas (kolme kertaa) * Kylmäveristen Pohjoismaiden mestaruus * Satakunta-ajo * Solvallan Nelivuotiseliitti * St Leger (kahdesti) * Suomenhevosten Derby * Kylmäverihevosten Suur-Hollola-ajo (neljä kertaa) * Suur-Hollola-ajo * Tammavaltikka * Villinmiehen Tammakilpa (kahdesti) 28.7.2014 Perttunen rikkoi viidentenä suomalaisohjastajana 5 000 voiton rajan, ohjastamalla Lyric Brolinen voittoon Loviisan raveissa. 27.4.2023 Perttunen saavutti Jokimaalla uransa 6 000. voiton tyttärensä Suvi Perttusen omistamalla, ravikuningas Saran Salaman pojalla Zeloksella. == Lähteet == * Ravitalli Tapio Perttunen Ky * Perttusen tilastot Suomen Hippoksen tietokannassa === Viitteet === == Aiheesta muualla == Luokka:Suomalaiset raviohjastajat Luokka:Vuonna 1956 syntyneet Luokka:Elävät henkilöt Luokka:Suomalaiset ravivalmentajat
Graves

Graves on merkittävä viinialue Bordeaux'ssa. Gravesin alue alkaa Bordeaux'n kaakkoisista esikaupunkialueista ja jatkuu noin 50 kilometriä pitkänä alueena Garonnen länsirannalla. Pääosin Gravesin 20 miljoonan pullon vuosittainen viinintuotanto koostuu punaviineistä, mutta alueella tuotetaan myös valkoviinejä: esimerkiksi Château d'Yquem -viinistä tunnettu Sauternesin kylä sijaitsee Gravesissa. Muita tunnettuja Gravesin kyliä ovat Pessac, Talence, Léognan, Martillac, St. Morillon ja Portets. Tyypillisesti alueella valmistetut punaviinit ovat sekoiteviinejä, joissa on suurin osa Cabernet Sauvignon -rypälettä ja pienempiä määriä Merlot ja Cabernet Francia. Kuivat valkoviinit valmistetaan Sauvignon Blancista ja Sémillonista. Luokka:Ranskan viinialueet Luokka:Gironde
Breakfast Club

Breakfast Club (The Breakfast Club), televisioesityksessä käytetty myös nimeä Brekkariklubi, on yhdysvaltalainen draamakomediaelokuva vuodelta 1985. Elokuvan on käsikirjoittanut ja ohjannut John Hughes, ja pääosissa näyttelevät Emilio Estevez, Anthony Michael Hall, Judd Nelson, Molly Ringwald ja Ally Sheedy. Elokuva kertoo viidestä täysin erilaisesta nuoresta, jotka joutuvat kokonaiseksi lauantaipäiväksi jälki-istuntoon. Toisilleen tuntemattomat nuoret tutustuvat ja alkavat pikkuhiljaa avautua ja kertoa elämästään sekä mielipiteistään. Elokuva menestyi taloudellisesti hyvin ja tuotti maailmanlaajuisesti noin 51,53 miljoonaa dollaria.http://boxofficemojo.com/movies/?id=breakfastclub.htm == Näyttelijät == ==Vastaanotto ja jälkimaine== The New York Timesin kriitikot valitsivat Breakfast Clubin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * * Mrqe.com. Arvosteluja. Luokka:Vuoden 1985 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:John Hughesin ohjaamat elokuvat Luokka:Yhdysvaltalaiset nuortenelokuvat Luokka:Elokuvat koulusta ja koulutuksesta Luokka:Elokuvat ystävyydestä
Keravan Urheilijat

Keravan Urheilijat Keravan Urheilijat Perustettu 1918 Paikkakunta Kerava, Suomi Keravan Urheilijat (KeU) on 1918 perustettu keravalainen urheiluseura. Seuralla on toimintaa viidessä eri lajissa: suunnistuksessa, yleisurheilussa, hiihdossa, soudussa ja painissa. Seuraan kuuluu noin 900 jäsentä. == Aiheesta muualla == * Keravan Urheilijoiden kotisivut Luokka:Suomalaiset yleisurheiluseurat Luokka:Keravalaiset urheiluseurat Luokka:Vuonna 1918 perustetut urheiluseurat
Timo-Veikko Valve

Timo-Veikko Valve (s. 1982) on suomalainen sellisti, joka on marraskuusta 2006 toiminut Australian Chamber Orchestran soolosellistinä. Valve aloitti opintonsa Länsi-Helsingin musiikkiopistossa ja siirtyi sieltä Sibelius- Akatemiaan vuonna 1997, josta hän valmistui vuonna 2007. Valve on opiskellut myös Edsbergin Musiikki-instituutissa vuosina 2002-2006. Valve on soittanut Suomessa esimerkiksi Helsingin kaupunginorkesterin ja Radion sinfoniaorkesterin solistina. Vuonna 2000 Valve sijoittui toiseksi Eurovision nuorten muusikkojen kilpailussa. ==Lähteet== ==Aiheesta muualla== *Timo-Veikko Valveen verkkosivut Luokka:Suomalaiset sellistit Luokka:Vuonna 1982 syntyneet Luokka:Elävät henkilöt
Tim Kerr

Timothy Kerr (s. 5. tammikuuta 1960, Windsor, Ontario, Kanada) on entinen kanadalainen jääkiekkoilija, joka pelasi National Hockey Leaguessa vuodesta 1980 vuoteen 1993. Oikeana laitahyökkääjänä pelanneen Kerrin seurat NHL:ssä olivat Philadelphia Flyers, New York Rangers ja Hartford Whalers. ==Saavutuksia== * NHL:n kakkostähdistössä (1987) * Bill Masterton Memorial Trophy -palkinto urheiluhenkisyydestä (1989) * NHL:n tähdistöottelussa (1984, 1985, 1986) * NHL:n yhden kauden ylivoimamaaliennätys (34 maalia, kaudella 1985–1986) ==Lähteet== Luokka:Kanadalaiset jääkiekkoilijat Luokka:Bill Masterton Memorial Trophy -voittajat Luokka:Vuonna 1960 syntyneet Luokka:Elävät henkilöt
SS-Oberst-Gruppenführer

Oberstgruppenführer (myös Oberst-Gruppenführer) oli natsi-Saksan SS-joukoissa käytetty sotilasarvo. Sillä ei ole vastaavuutta Suomen puolustusvoimissa, mutta se vastasi lähinnä Wehrmachtin käyttämää arvoa Generaloberst (kenraalieversti). Oberstgruppenführer oli erityisesti SS:n johtajalle myönnetyn arvon Reichsführer-SS jälkeen korkein arvo, jonka saattoi saavuttaa. Arvo oli käytössä 1942–1945. Arvon saavutti neljä SS-kenraalia:SS-Oberst- Gruppenführer Axis Biographical Research. Viitattu 6.7.2014 * Kurt Daluege (20. huhtikuuta 1942) :Oberstgruppenführer und Generaloberst der Polizei * Franz Xaver Schwarz (20. huhtikuuta 1942) :SS-Oberstgruppenführer, arvo oli ministeri Schwarzille myönnetty SS:n kunnia-arvo ilman tehtävään viittaavaa Polizei- tai Waffen-SS-liitettä. * Sepp Dietrich (1. elokuuta 1944) :Oberstgruppenführer und Panzer-Generaloberst der Waffen-SS * Paul Hausser (1. elokuuta 1944) :Oberstgruppenführer und Generaloberst der Waffen-SS == Katso myös == * SS-arvot == Lähteet == Alempi arvo Obergruppenführer SS-arvo Oberstgruppenführer Ylempi arvo Reichsführer-SS Luokka:SS:n sotilasarvot
Frauenkirche (Nürnberg)

Frauenkirche on katolinen kirkko saksalaisessa Nürnbergin kaupungissa, Baijerissa. Se sijaitsee kaupungin Hauptmarktin itälaidalla. == Historia == Nürnbergin Frauenkirchen rakennutti keisari Kaarle IV 1350-luvulla goottilaiseen tyyliin. Kirkko rakennettiin entisen juutalaiskortteliin kuuluneen, vuonna 1349 tuhotun synagogan paikalle. Vuonna 1466 kirkon sakaristo tuhoutui tulipalossa, ja sen uudelleenrakennustyöt valmistuivat vuonna 1487. Samana vuonna kirkkoon tuotiin uusi pääalttari St. Veitin augustiinikirkosta. Vuonna 1509 kirkkoon asennettiin Sebastian Lindenastin ja Georg Heußin luoma kuuluisa Männleinlaufen -kellopeli, jossa seitsemän vaaliruhtinasta osoittavat kunniaa valtaistuimella istuvalle keisarille. Kellopeli oli suojassa pommituksilta bunkkerissa toisen maailmansodan ajan. == Lähteet == == Aiheesta muualla == Luokka:Nürnbergin rakennukset ja rakennelmat Luokka:Baijerin kirkot Luokka:Katedraalit Luokka:Kivikirkot
Michael Maier

Michael Maier (1568–1622) oli saksalainen lääkäri, Rudolf II:n neuvonantaja ja oppinut alkemisti. Maier oli ruusuristiläinen. == Elämä == Maier syntyi Rendsburgissa, Saksan pohjoisosissa, vuonna 1568. Hän opiskeli filosofiaa ja lääketiedettä Rostockissa vuonna 1587, Frankfurt an der Oderissa, missä hän suoritti maisterin tutkinnon vuonna 1592, ja Italian Padovassa. Maier valmistui lääkäriksi Baselissa, jonka jälkeen hän palasi Rostockiin, missä hän aloitti oman praktiikan. Hän työskenteli lyhyen ajan myös Königsbergissä ja Gdańskissa (Danzigissa) vuoden 1601 tienoilla. Tähän aikaan hän kiinnostui myös alkemiasta.Michael Maier und Robert Fludd. Neue Rosenkreuzer. Harald Lamprecht. Viitattu 7.2.2015. Maier päätti matkustaa vuonna 1608 Prahaan, missä hän onnistui saamaan viran hallitsija Rudolf II:n lääkärinä ja neuvonantajana. Hallitsijan kiinnostus okkultistisiin oppeihin oli yksi syy, miksi hän kiinnostui juuri Maierista. Maierin töillä oli suuri vaikutus myös Isaac Newtonin alkemistisiin tutkimuksiin. ==Lähteet== ==Aiheesta muualla== * Michael Maierin teoksia. The Online Books Page. Luokka:Alkemistit Luokka:Saksalaiset lääkärit Luokka:Vuonna 1568 syntyneet Luokka:Vuonna 1622 kuolleet
Obersturmführer

Obersturmführer (lyh. Ostuf, suom. ”rynnäkön päällikkö”) oli natsi-Saksan SS- joukoissa ja Sturmabteilungissa (SA) käytetty sotilasarvo. Se vastaa Suomen puolustusvoimien arvoa yliluutnantti. Arvon vastaavuus Wehrmachtissa oli Oberleutnant. Arvoa käytti ensimmäisenä SA seurauksena sen laajentumisesta vuonna 1932. Se otettiin pian käyttöön myös SS:ssa. Sotilaallisissa Waffen-SS- joukoissa Obersturmführer oli yleensä joukkueenjohtaja. Kolmannen valtakunnan pääturvallisuusviraston RSHA:n Obersturmführer toimi apulaiskomppanianpäällikkönä. Yleensä SS:n riveissä arvon kantaja saattoi toimia esikunta-adjutanttina, Gestapon upseerina tai keskitysleirin valvojana. == Katso myös == * SS-arvot Alempi arvo Untersturmführer SS-arvo Obersturmführer Ylempi arvo Hauptsturmführer Luokka:SS:n sotilasarvot Luokka:Sturmabteilungin sotilasarvot
Venäjän sosialistisen federatiivisen neuvostotasavallan vaakuna

Venäjän sosialistisen federatiivisen neuvostotasavallan vaakuna Venäjän SFNT:n kansallistunnus lipun ohella. Se otettiin käyttöön 10. heinäkuuta 1918. Vaakunan keskellä lukee РСФСР. Sen alla on sirppi ja vasara, jotka symboloivat maataloustyöläisiä ja tehdastyöläisiä. Sen yläpuolella on tähti, joka symboloi edistystä. Vaakunan sivuilla on vehnää. Vaakunan alapuolella on teksti: Пролетарии всех стран соединяйтесь!, Proletarii vseh stran, sojedinjaites! – suomeksi Kaikkien maiden työläiset, liittykää yhteen! == Versiot == File:Emblem of the Russian SFSR (1918-1920).svg|VSFNT:n vaakuna (19. heinäkuuta 1918 - 11. toukokuuta 1925) File:Emblem of the Russian SFSR (1920-1978).svg|VSFNT:n vaakuna (1920 - 1978) File:Emblem of the Russian SFSR.svg|VSFNT:n vaakuna (1978 - 16. toukokuuta 1992) File:Emblem of the Russian Federation (1992-1993).svg|Venäjän federaation vaakuna (16. toukokuuta 1992 - 1. joulukuuta 1993) == Aiheesta muualla == * Venäjän vaakunat, Venäjän veksillologia ja heraldiikka. Luokka:Neuvostotasavaltojen vaakunat Luokka:Venäjän vaakunat en:Coat of arms of Russia#1918–1992: Russian SFSR fr:Armoiries de la Russie#Sous l'URSS vaakuna
Scharführer

Scharführer (lyh. Scha, ) oli saksalainen sotilasarvo, jota käytettiin ensimmäisen kerran Saksan rynnäkköjoukoissa ensimmäisen maailmansodan aikana. Suoraan käännettynä se tarkoittaa ryhmänjohtajaa. Arvo oli käytössä myös natsi-Saksassa. Puolisotilaallisen järjestön Sturmabteilungin riveissä Scharführer oli alin toimiupseerinarvo. Waffen-SS:n Scharführer vastasi arvoltaan Suomen puolustusvoimien kersanttia. Hitler-Jugendin Scharführerin alla oli viisi ja yläpuolella 13 arvoa. == Katso myös == * SS-arvot Alempi arvo Unterscharführer SS-arvo Scharführer Ylempi arvo Oberscharführer Luokka:SS:n sotilasarvot Luokka:Sturmabteilungin sotilasarvot
Sian morsian?

Sian morsian? on Viivi ja Wagner -sarjakuva-albumi, joka julkaistiin vuonna 2007. Järjestyksessään se on kymmenes Viivi ja Wagner -albumi. Sian morsian? sisältää strippejä vuosilta 2005–2006. Albumin alussa on lisäksi sarjakuvamuotoinen esipuhe sekä nelivärisarjakuva. Sivuja on yhteensä 56. ==Katso myös== *Juba Tuomola ==Lähteet== Luokka:Vuoden 2007 kirjat Luokka:Viivi ja Wagner -sarjakuva-albumit
Lucas-professuuri

Lucas-professuuri () on Henry Lucasin vuonna 1663 perustama matematiikan professuuri Cambridgen yliopistossa. Virallisesti viran perusti Kaarle II 18. tammikuuta vuonna 1664. Lucasin kuoltua joulukuussa 1663 hän jätti testamentissaan yliopistolle lähes 4 000 kirjaa. Testamentissa hän myös määräsi Lucas-professuurille ehdot, jotka viran haltijan on täytettävä. Eräs ehto oli, ettei viran haltija saa käydä aktiivisesti kirkossa. Ensimmäinen Lucas-professori oli Isaac Barrow ja nykyään virassa on fyysikko Michael Cates. == Luettelo Lucas-professoreista == *1664 Isaac Barrow *1669 Sir Isaac Newton *1702 William Whiston *1711 Nicholas Saunderson *1739 John Colson *1760 Edward Waring *1798 Isaac Milner *1820 Robert Woodhouse *1822 Thomas Turton *1826 Sir George Biddell Airy *1828 Charles Babbage *1839 Joshua King *1849 Sir George Stokes *1903 Sir Joseph Larmor *1932 Paul Dirac *1969 Sir James Lighthill *1980 Stephen Hawking *2010 Michael Green *2015 Michael Cates ==Lähteet== Luokka:Yliopiston virat Luokka:Cambridgen yliopisto
Kunnallispolitiikka

Kunnallispolitiikka keskittyy kuntien johtamiseen ja kehittämiseen. Kuntien tehtävänä on järjestää ja toteuttaa valtion sille määrämät lakiin perustuvat palvelut, viranomaistyö, kehittäminen ja päätöksenteon demokraattinen toteuttaminen. Kunnallispolitiikan päätöksentekoelin on kunnanvaltuusto, jonka tehtäviin kuuluu muun muassa päätökset, jotka koskevat kuntastrategiaa, kunnan talousasioita ja palveluita. Kunnanvaltuuston lisäksi kunnallispolitiikkaan kuuluvia hallintoelimiä ovat kuntien lautakunnat ja useiden kuntien muodostamien kuntayhtymien toimielimet. Kuntapolitiikkaan kuuluvia asioita ovat koulutukseen liittyvät seikat ja muut Sote-uudistukseen liittyvät asiat. Kunnallisiin asioihin kuuluvat myös asemakaavojen laatiminen, joissa määritellään rakennusten alueet ja muut maankäyttöön liittyvät seikat. Maankäyttön tarpeet ovat joltakin osin erilaisia maaseudun kunnissa kuin kaupungeissa. Kuten valtion tasolla ja maakuntien tasolla, myös kuntatasolla päätöksentekoon liittyviä seikkoja ovat ympäristöasiat, työmarkkina-asiat ja liikenteeseen liittyvät asiat. Kuntien talousasioihin kuuluvia asioita ovat maa- ja metsätalouteen liittyvät asiat. Ympäristöasioihin puolestaan kuuluvat esimerkiksi perinneympäristöjen suojeleminen ja niihin liittyvät maanviljelijöille annettavat tuet. == Katso myös == * Kunnanvaltuutettu * Kunnanvaltuusto Suomessa == Lähteet == *
Bob Froese

thumb|Bob Froese (1986) Bob Froese (s. 30. kesäkuuta 1958 St. Catharines, Ontario) on pelaajauransa lopettanut kanadalainen jääkiekkomaalivahti. St. Louis Blues varasi Froesen sijalta 160 vuonna 1978. Ammattilaisurallaan vuosina 1979–1990 hän pelasi National Hockey Leaguessa Philadelphia Flyersissa ja New York Rangersissa. Hän pelasi kaikkiaan kahdeksan kautta ja esiintyi 242 ottelussa, joista voitti 128. Uransa jälkeen Bob Froese on toiminut pappina Faith Fellowship Church -kirkossa New Yorkissa. == Saavutuksia == * William M. Jennings Trophy vähiten maaleja päästäneen joukkueen maalivahtina Darren Jensenin kanssa Philadelphia Flyersissa 1986 * NHL:n kakkostähdistössä 1986 == Aiheesta muualla == * Luokka:Kanadalaiset jääkiekkomaalivahdit Luokka:St. Louis Bluesin varaamat pelaajat Luokka:William M. Jennings Trophy -voittajat Luokka:Vuonna 1958 syntyneet Luokka:Elävät henkilöt
Tšeljuskininniemi

thumb|250px|Tšeljuskininniemen eli Mys Tšeljuskinin sijainti. Tšeljuskininniemi (), aiemmin myös Kap Tšeljuskin, on Euraasian mantereen pohjoisin paikka ja samalla maailman pohjoisin mantereella oleva paikka. Se sijaitsee Taimyrin niemimaan koillisosassa Venäjän Krasnojarskin aluepiirissä leveyspiirillä 77° 44′. Vilkitskinsalmi erottaa niemen sen pohjoispuolella olevasta Severnaja Zemljan saaristosta. Pohjoisnavalle on matkaa 1370 km. Niemi on nimetty sinne 20. toukokuuta 1742 saapuneen tutkimusmatkailija Semjon Tšeljuskinin mukaan. Hän saapui sinne koiravaljakoilla kahden sotilaan kanssa. Tšeljuskin nimesi niemen alkujaan Koillisniemeksi (). Nykyinen nimi annettiin sata vuotta myöhemmin vuonna 1842. Hylkeenpyytäjät liikkuivat alueella kuitenkin jo 1600-luvulla. Suomalaissyntysen geologi-tutkimusmatkailija Adolf Nordenskiöldin johtama, Koillisväylän läpi purjehtinut retkikunta vieraili paikalla Vega-aluksellaan vuonna 1878. He rakensivat niemeen majakan ajopuista ja kivistä. Niemellä on sijainnut sää- ja merentutkimusasema (hydrometeorologinen observatorio) vuodesta 1932 lähtien; havaintoaseman perustamisen eräs syy oli toinen kansainvälinen polaarivuosi (IPY 1932-1933). Paikkakunnalla sijaitseva Tšeljuskin lentokenttä (kansallinen lentopaikkatunnus: УОДЛ) on mantereen pohjoisin lentokenttä. ==Lähteet== ==Aiheesta muualla== Luokka:Venäjän niemet Luokka:Taimyr
Tuulen jumala

Tuulen jumalia: * Biegga-almmái, saamelaisusko * Fūjin, japanilainen mytologia * Ilmarinen, suomen muinaisusko
Gaza Strippers

Gaza Strippers on 1990-luvun lopulla perustettu yhdysvaltalainen punk/rock- yhtye. Sitä oli perustamassa Didjits ja kitaristi Rick Sims yhtyeestä Supersuckers. Heidän ensimmäinen albuminsa Laced Candy julkaistiin vuonna 1999. Toinen albumi, 100 Watt Confessions, julkaistiin vuotta myöhemmin. ==Jäsenet== *Rick Sims *Darren Hooper *Mike Hodgkiss *Mark Allen == Albumit == *Laced Candy *1000 Watt Confessions *Gaza Strippers == Aiheesta muualla == *Yhtyeen viralliset sivut Luokka:Yhdysvaltalaiset rockyhtyeet
Rabatti

Rabatti oli suomalainen päivittäistavaraketju. Ketjun myymälöitä oli eniten 1990-luvulla. Rabatin perustaja Tarmo Marjamäki (1933–2022) aloitti työuransa kauppa-apulaisena ja myymälänhoitajana kotikunnassaan Urjalassa. 30-vuotiaana hän ryhtyi itsenäiseksi K-kauppiaaksi Jokioisissa. Vuonna 1971 Marjamäki perusti Forssaan Säästö-Aitta-halpakaupan ja hieman myöhemmin Seppälän vaatetusliikkeen. Marjamäen unelma tukkuliikkeistä riippumattomista, ruokaa edulliseen hintaan myyvistä kaupoista toteutui vuonna 1983, kun hän perusti Rabatti-myymäläketjun. Ketjulla oli enimmillään 32 myymälää Kanta-Hämeessä, Päijät-Hämeessä ja Pirkanmaalla. Marjamäki esiintyi kauppaketjunsa televisiomainoksissa. Marjamäki myi Rabatti-myymäläketjun Ruokamarkkinat Oy:lle vuonna 1995 ja jatkoi yrittäjänä kiinteistöalalla. Tarmo Marjamäki valittiin vuoden yrittäjäksi Forssassa vuonna 1983 ja Kanta-Hämeen maakunnassa vuonna 1988. == Lähteet == Luokka:Entiset suomalaiset vähittäiskaupan yritykset Luokka:Halpamyymäläketjut Luokka:Entiset suomalaiset kauppaketjut
Raakel Lignell

Raakel Johanna Lignell (o.s. Honkanen; s. 13. joulukuuta 1966 Mikkeli) on suomalainen muusikko. Hän on toiminut viulistina, tuottajana, juontajana ja kirjailijana. Lignell on opiskellut Sibelius-Akatemiassa ja Berliinin musiikkiakatemiassa. Hän on avioliitossa näyttelijä Nicke Lignellin kanssa. Heillä on viisi lasta, joista vanhin on Raakel Lignellin aiemmasta suhteesta. Yhteisistä lapsista tytär Greta (s. 1994) pääsi Teatterikorkeakouluun vuonna 2018 ja opiskelee näyttelijäksi. Vuosina 2002–2003 Lignell juonsi MTV3-kanavan Levyraati-ohjelmaa. Hän osallistui vuonna 2007 Yle TV1:n esittämään, elämäntapojen kohentamiseen liittyvään televisio-ohjelmaan Elämä pelissä. Lignell oli vuoden 2007 eduskuntavaaleissa kokoomuksen ehdokkaana. Syksyllä 2013 Lignell osallistui Tanssii tähtien kanssa -ohjelman kahdeksannelle tuotantokaudelle tanssiparinaan tanssinopettaja Jani Rasimus. He putosivat semifinaalissa mutta pääsivät Harri Syrjäsen loukkaantumisen vuoksi finaaliin kisaamaan Manuela Boscoa ja Matti Puroa vastaan. Lignell ja Rasimus voittivat kisan ja saivat äänistä 51 prosenttia. Lignell aloitti MTV3-kanavan Studio55-ohjelman juontajana vuonna 2014. Lignell on julkaissut tieto- ja kaunokirjallisuutta, muun muassa omaelämäkerrallisen romaanin Älä sano että rakastat vuonna 2019 ja musiikkiaiheisen romaanin Kevätuhri vuonna 2022. == Kirjat == * * * * == Lähteet == Luokka:Suomalaiset viulistit Luokka:Suomalaiset televisiojuontajat Luokka:Vuonna 1966 syntyneet Luokka:Elävät henkilöt
Sémillon

Sémillon, tunnetaan Etelä-Afrikassa nimellä Wyndruif, on viiniköynnöksen lajike, rypäleet ovat kullanvärisiä. Sémillonia käytetään sekä makeiden että kuivien valkoviinien valmistukseen. Erityisen paljon Sémillonia viljellään Ranskassa ja Australiassa. == Viljely ja käyttö == Sémillonia pidetään helposti viljeltävänä lajikkeena, joka on melko vastuskykyinen taudeille, paitsi homeelle. Paksukuorinen Sémillon palaa herkästi kuumemmissa ilmastoissa, joten se soveltuu parhaiten viljeltäviksi alueilla, joilla on aurinkoiset päivät, mutta viileät yöt. Ranskassa Sémillonia viljellään erityisesti Bordeaux'ssa, jossa sitä käytetään sekoiteviineissä yhdessä Sauvignon Blancin ja Muscadellen kanssa. Kuivissa bordeaux'laisissa valkoviineissä (Bordeaux blanc), Sémillonia käytetään vähemmän kuin muita lajikkeita. Sen sijaan makeissa valkoviineissä Sémillonia on yleensä enemmän kuin muita viinejä. Näissä viineissä rypäleisiin lasketaan jalohometta (Botrytis cinerea), joka vähentää rypäleen vesipitoisuutta. Australiassa Sémillonia viljellään erityisesti Hunter Valleyssä Sydneyn pohjoispuolella. Semillon
Avovesiuinti

Avovesiuinti on uintilaji, joka tapahtuu avovedessä, kuten meressä, järvessä tai joessa. Avovesiuinti kuuluu yhtenä lajina triathloniin, ja tämä on kasvattanut avovesiuinnin suosiota. Triathlonissa uinti on kilpailusuorituksen ensimmäinen osa. Triathlon oli ensimmäistä kertaa olympialajina vuoden 2000 kesäolympialaisissa Sydneyssä. Avovesiuinti oli lajina vuoden 2005 Uinnin maailmanmestaruuskilpailuissa. Tuolloin kilpailtiin 5, 10 ja 25 kilometrin matkoilla. Vuoden 2008 kesäolympialaisissa kilpailtiin avovesiuinnissa 10 km:n matkalla. Lajin kattojärjestö on FINA. ==Varusteet== Ainoa avovesiuinnissa tarvittava väline on uimapuku. Kirkkaanvärinen uimalakki on joissakin kilpailuissa pakollinen. Märkäpukujen käyttö avovesiuinnissa jakaa mielipiteitä. Useiden mielestä märkäpuvun käyttö on lajin hengen vastaista, ja he halveksivat puvun käyttöä. Toisin kuin triathlonissa, jossa märkäpuvun käyttö on sallittua veden lämpötilan ollessa tietyn rajan alapuolella, avovesiuintikilpailuissa märkäpukujen käyttö ei yleensä ole sallittua. == Uintitekniikka == Avovesiuintikilpailuissa uintitekniikkaa ei yleensä ole rajoitettu. Suosituin tekniikka on krooli, sen ollessa yleisesti käytetyistä uintitekniikoista energiatehokkain. Allasuinnista poiketen avovesiuinnissa uimarin tulee suuremmissa määrin kyetä mukauttamaan tekniikkaansa esimerkiksi suhteessa vallitsevaan aallokkoon tai muihin uimareihin. == Lähteet == == Aiheesta muualla == Luokka:Uinnin alalajit
Ironspine

Ironspine on suomalainen vuonna 2006 perustettu roolipelejä kustantava ja julkaiseva yritys. ==Tuotanto== * Heimot (2006), englanniksi Hyperstorm (tulossa) * E.N.O.C. – Operaatio Eisenberg (2009) * Generian Legendat – Valontuojat (2011) * Kärpänen * Astraterra * Sotakarjut ==Lähteet== == Aiheesta muualla == *Ironspinen kotisivu *Spiegel: Fantasy für alle - Diese Rollenspiele bringen Familien zusammen *Astraterra: Kootut maininnat mediassa Luokka:Roolipelikustantamot Luokka:Suomalaiset kustantamot
Linnea Meder

Linnea Meder (s. 1947) on HYY Yhtymän entinen toimitusjohtaja. Ekonomi, eMBA Meder oli yhtymän palveluksessa vuodesta 1973. Hän on toiminut myös Helsingin yliopiston ylioppilaskunnan talousjohtajana.Hyy.fi Hän siirtyi eläkkeelle 31.12.2007 == Lähteet == Luokka:Suomalaiset yritysjohtajat Luokka:Vuonna 1947 syntyneet Luokka:Elävät henkilöt
Aadamin luominen

Aadamin luominen on Michelangelon 1500-luvun alulla Vatikaanin palatsissa sijaitsevan Sikstuksen kappelin kattoholviin maalaama kuuluisa fresko, joka kuvaa ensimmäisen ihmisen Aadamin luomista. Jumala antaa maalauksessa ihmiselle elämän koskettamalla tätä sormenpäällä. Aadam makaa maassa, ja Jumala lähestyy enkelien kannattamana, kääriytyneenä laajaan viittaan kuin purjehtien avaruudessa. Aadam näyttää heräävän syvästä unesta katsoen hartaana Jumalan isällisiä kasvoja. Hän jaksaa vaivoin nostaa kättään ja ojentaa etusormeaan. Käsien kosketus on kuvan sommittelun keskipiste ja siihen on keskitetty koko maalauksen jännitys ja energia. Tätä Michelangelon sommittelua pidetään yhtenä taidehistorian suurimmista saavutuksista ja se on eräs tunnetuimmista kuvataiteen teoksista. ==Analyysi== Maalauksen merkityksestä on esitetty erilaisia olettamuksia. Vuonna 1990 yhdysvaltalainen lääkäri Frank Meshberger esitti lääketieteen aikakauslehti Journal of the American Medical Associationissa näkemyksen, jonka mukaan Jumalan sekä hänen taustallaan oleva enkelien ja kankaan muodostama alue kuvastaa ihmisaivojen läpileikkausta. Meshbergerin mukaan maalauksesta voidaan erottaa tarkemmin tarkasteltuna isoaivojen uurteita, aivorunko, otsalohko, aivolisäke, kallonpohjavaltimo, optinen kiasma, aivosilta ja selkäydin. Artikkelissa Meshberger toteaa uskovansa maalauksen kuvastavan, kuinka Jumala antaa Aadamille älykkyyden. Italialainen tutkimusryhmä esitti lääketieteellisessä aikakauslehti Mayo Clinic Proceedingsissa vuonna 2015, että maalauksessa on nähtävissä synnytyksen jälkeinen kohtu. Näin ollen tutkimusryhmä uskoo Michelangelon viittaavan maalauksellaan ihmiskunnan syntyyn. Maalauksen yhtäläisyydet ihmisanatomiaan on huomattu verrattain myöhään, vaikka maalaus on todella tunnettu. Tutkimusryhmän mukaan tämä saattaa johtua taideasiantuntijoiden ja historioitsijoiden vähäisestä lääketieteellisestä ja anatomisesta ymmärryksestä. == Kuvia == Tiedosto:Sistine ceiling.jpg|Kappelin katto. Tiedosto:Michelangelo, Creation of Adam 00.jpg Tiedosto:Сикстинская капелла. Рождение Адама. - panoramio.jpg Tiedosto:The Creation Michelangelo Italy Vatican - Creative Commons by gnuckx (3492637506).jpg|Käsien kosketus. ==Lähteet== == Aiheesta muualla == Luokka:Michelangelon maalaukset Luokka:Raamattu taiteessa Luokka:Seulonnan keskeiset artikkelit
Sarov

Sarov () on suljettu kaupunkiUstav goroda Sarova Kaupunginhallinnon virallinen sivusto adm.sarov.com ja tiedekaupunki Nižni Novgorodin alueen etelärajalla Venäjällä, runsas 60 kilometriä Arzamasista lounaaseen. Sen nimi oli Arzamas-16 (Арзама́с-16) vuosina 1946–1991 ja Kremljov (Кремлёв) vuosina 1991–1995. Vuoden 2010 väestönlaskennan mukaan kaupungissa asui 92 047 henkeä. Sarov on yksi Venäjän tiedekaupungeista (naukograd). Kaupungin tärkein työnantaja on Venäjän liittovaltion ydintutkimuskeskus VNIIEF(РФЯЦ-ВНИИЭФ — Российский федеральный ядерный центр, Всероссийский научно-исследовательский институт экспериментальной физики, RFJaTs - VNIIEF, Rossijski federalnyi jadernyi tsentr, Vserossijski nautšno-issledovateleski institut eksperimentalnoi fiziki) ==Historia== Sarovissa on ollut mordvalaista asutusta jo 1100–1200-luvuilla. Vuonna 1298 sen valloittivat tataarit. Kaupunki sai nimensä Sarovkajoen varrella olevan Sarovin luostarin mukaan. Vuonna 1664 munkki Feodosi asettui vuorille. Ensimmäinen kirkko rakennettiin 1706. Pyhittäjä Serafim Sarovilainen asui Sarovissa 1778–1833. Vuonna 1903 keisari Nikolai II perheineen vieraili luostarissa. Tuolloin siellä oli yhdeksän kirkkoa ja noin 320 munkkia. Luostari suljettiin 1923 ja toisen maailmansodan aikaan siellä oli tehdas, jossa rakennettiin BM-13 "Katjuša"-raketinheittimiä. Vuonna 1946 Saroviin perustettiin kokeellisen fysiikan keskus VNIIEF. Sarov oli ydinaseteollisuuden keskus ja suljettu kaupunki. Se sai aluksi salanimen Arzamas-60, koska se oli 60 km Arzamasista. Myöhemmin nimi muutettiin muotoon Arzamas-16 ja kaupunki poistettiin kartoilta. Arzamas-16 sai kaupunginoikeudet 1954. Suuren osan kaupungista rakensivat saksalaiset sotavangit. Nykyisin siellä sijaitsee atomipommimuseo. Kaupunki otti vuonna 1993 ystävyyskaupungikseen yhdysvaltalaisen Los Alamosin. ==Lähteet== ==Aiheesta muualla== *ZATO Sarov (Sarov VNIIEFin sivustolla) *Istorija Sarova (Sarovin historiaa VNIIEFin sivustolla) Luokka:Nižni Novgorodin alueen kaupungit Luokka:Venäjän suljetut alueet Luokka:Naukograd
Sturmbannführer

Sturmbannführer oli natsi-Saksan puolisotilaallisten järjestöjen SS:n ja SA:n (Sturmabteilung) käyttämä arvo. Suoraan käännettynä Sturmbannführer tarkoittaa rynnäkköyksikönjohtajaa (yksiköllä SA ja SS tarkoittivat pataljoonaa). Arvo vastaa Suomen puolustusvoimien majuria ja Wehrmachtin arvoa Major. SA otti arvon käyttöön 1921. SS puolestaan nimitti ensimmäiset Sturmbannführerit 1928. == Katso myös == * SS-arvot Alempi arvo Hauptsturmführer SS-arvo Sturmbannführer Ylempi arvo Obersturmbannführer Luokka:Sturmabteilungin sotilasarvot Luokka:SS:n sotilasarvot
Sound of R.E.L.S. (albumi)

Sound of R.E.L.S. on Sound of R.E.L.S. -yhtyeen debyyttialbumi, joka julkaistiin vuonna 1995. Albumi sisältää muun muassa yhtyeen ensimmäisen vuonna 1994 julkaistun singlen "Love Is The Powa!" sekä Steve Kekanan takavuosien hitin "Raising My Family" -coverversion, joka nousikin yhtyeen tunnetuimmaksi kappaleeksi. Albumi pysyi Suomen virallisella listalla 20 viikkoa, paras sijoitus oli viikolla 45/1995 6. sija. Helsingin Sanomien kulttuuritoimitus otti albumin mukaan vuoden 1995 parhaiden äänilevyjen listalleen. ==Kappaleet== # # # # # # # # # # # # # # # # # ==Lähteet== Luokka:Vuoden 1995 esikoisalbumit Luokka:Suomalaiset eurodance-albumit
Le tigri di Mompracem

Le tigri di Mompracem (Mompracemin merirosvot) on italialaisen seikkailukirjailijan, Emilio Salgarin romaani. Tarinan päähenkilö on Sandokan, malesialainen merirosvopäällikkö, joka saa kuulla kauniista naisesta, jota kutsutaan Labuanin helmeksi. Uteliaana näkemään naisen, Sandokan lähtee matkaan ja joutuu moniin seikkailuihin. Le tigri di Mompracem on Salgarin Malesiaan sijoittamien merirosvoseikkailujen sarjan ensimmäinen kirja. Alun perin se julkaistiin jo 1800-luvun lopulla, mutta se käytännössä kirjoitettiin uudestaan julkaistavaksi vuonna 1900. Siihen mennessä sarjaan oli jo ilmestynyt kaksi uutta osaa: I Misteri della Jungla Nera ja I pirati della Malesia. == Juoni == Sandokan ja hänen portugalilainen ystävänsä Yanez de Gomera ovat Malesian pelätyimmän merirosvojoukon, Mompracemin tiikereiden päälliköt. Sandokan saa kuulla Labuanin helmenä tunnetusta uskomattoman kauniista naisesta. Hän matkustaa Labuanille, joka on brittien hallussa ja tapaa siellä lady Marianna Guillonkin, johon rakastuu syvästi. Myös lady Marianna rakastuu Sandokaniin, mutta heidän rakkautensa tiellä on monia vaikeuksia, joista vähäisin ei ole Mariannan setä, lordi James Guillonk, joka ei halua olla missään tekemisissä merirosvopäällikön kanssa. == Tärkeimmät hahmot == *Sandokan: Mompracemin merirosvojen päällikkö, Malesian Tiikeri *Marianna Guillonk: kutsumanimeltään Labuanin helmi, lordi James Guillonkin veljentytär, Sandokanin rakastettu *Yanez de Gomera: Sandokanin paras ystävä, portugalilainen seikkailija *Lordi James Guillonk: Englantilainen laivastonkapteen, lady Marianna Guillonkin setä *Paroni William Rosenthal: lady Mariannan kosija, lordi James Guillonkin ystävä, laivaston sotilas *Giro- Batol: Mompracemin merirosvo, yksi Sandokanin luotetuimmista alipäälliköistä == Aiheesta muualla == * Kirjan kolme ensimmäistä lukua PDF-muodossa Luokka:Merirosvoromaanit Luokka:Italialaiset romaanit
Vetluga

Vetluga on: *Vetluga, joki Marin tasavallassa ja Nižni Novgorodin alueella Venäjällä *Vetluga, kaupunki Nižni Novgorodin alueella Venäjällä.
Ermanno Olmi

Ermanno Olmi (24. heinäkuuta 1931 Treviglio, Bergamon maakunta – 5. toukokuuta 2018 Asiago, Vicenzan maakuntaErmanno Olmi, Palme d'Or-Winning Director of 'The Tree of Wooden Clogs,' Dies at 86) oli italialainen elokuvaohjaaja. Hänen tunnetuimpia töitään ovat Puukenkäpuu (1978), Pyhän juopon legenda (1988) ja Medici, palkkasoturi (2001). Olmi on saanut elokuvillaan useita johtavia elokuva-alan palkintoja, kuten Kultaisen leijonan, David di Donatello -palkinnon ja Cannesin Kultaisen palmun. ==Filmografia== *Aika on pysähtynyt, 1959 *Paikka nuorelle miehelle, 1961 *Kihlautuneet, 1963 *E venne un uomo, 1965 *Racconti di giovani amori, 1967 *Tietty päivä, 1969 *I recuperanti, 1970 *Durante l’estate, 1971 *La circostanza, 1974 *Puukenkäpuu, 1978 *Camminacammina, 1983 *Pyhän juopon legenda, 1988 *Medici, palkkasoturi, 2001 *Liput, 2005 (kolmen ohjaajan episodielokuva) == Lähteet == == Aiheesta muualla == * Luokka:Italialaiset elokuvaohjaajat Luokka:Vuonna 1931 syntyneet Luokka:Vuonna 2018 kuolleet
Innocence Is No Excuse

Innocence Is No Excuse on heavy metal -yhtye Saxonin seitsemäs studioalbumi. Se saavutti Isossa-Britanniassa 36. sijan ja Yhdysvalloissa 133. sijan. Tyylillisesti albumi oli suuri syrjähyppy edellisen Crusader -albumin raskaista soundeista. Innocence Is No Excusella on sähköinen ja aikansa glam metal -yhtyeille tyypillinen sähäkkä rock-kitarasoundi, ja albumilla on myös kosketinsoittimia mukana. Biff Byfordin mukaan "albumi on hyvä, mutta Saxon kadotti osan identiteettiään levyn myötä". ==Kappaleet== # "Rockin' Again" (Byford/Oliver/Dawson) – 5:12 # "Call Of The Wild" (Byford/Quinn/Oliver/Dawson/Glockler) – 4:03 # "Back On The Streets" (Byford/Quinn/Oliver/Dawson/Glockler) – 3:59 # "Devil Rides Out" (Byford/Dawson) – 4:23 # "Rock N' Roll Gypsy" (Byford/Dawson) – 4:13 # "Broken Heroes" (Byford/Dawson) – 5:27 # "Gonna Shout" – 3:58 (Byford/Quinn/Oliver/Dawson/Glockler) # "Everybody Up" (Byford/Dawson) – 3:28 # "Raise Some Hell" (Byford/Dawson) – 3:40 # "Give It Everything You've Got" (Byford/Quinn/Oliver/Dawson/Glockler) – 3:27 ==Kokoonpano== *Biff Byford - laulu *Graham Oliver - kitara *Paul Quinn - kitara *Steve Dawson - basso *Nigel Glockler - rummut ==Tuotanto== *Tuottaja: Simon Hanhart *Äänitys: Simon Hanhart *Äänitetty: Union Studios, München *Miksaus: Simon Hanhart & Saxon *Miksattu: Wisseloord Studios, Hilversum, Alankomaat == Aiheesta muualla == * * Luokka:Vuoden 1985 albumit Luokka:Saxonin albumit
Mary Garden

Mary Garden (20. helmikuuta 1874 – 3. tammikuuta 1967) oli skotlantilainen sopraano. Hän oli aikansa oopperataiteen suurimpia nimiä myös kansainvälisellä tasolla. Garden muutti 9-vuotiaana perheineen Chicagoon, Illinoisiin. Hän suoritti jatko-opintojaan Pariisissa, jonka Opéra-Comiquessa hän teki julkisen ensiesiintymisensä huhtikuussa 1900. Esitetty osa oli Gustave Charpentierin Louisen päärooli. Myöhempiä rooleja oli mm. Claude Debussyn Pelléaassa ja Mélisandessa ja Richard Straussin Salomessa. Gardenin ensimmäinen esiintyminen Yhdysvalloissa tapahtui vuonna 1907 roolilla Jules Massenet'n teoksessa Thaïs. Hän jatkoi uraansa Chicagossa, kunnes vetäytyi lavalta vuonna 1931. Hänen omaelämäkertansa Mary Garden's Story on vuodelta 1951. Garden vietti vanhuusvuotensa Inveruriessa, Skotlannissa, jossa hän kuoli 92-vuotiaana. Luokka:Sopraanot Luokka:Brittiläiset oopperalaulajat Luokka:Vuonna 1874 syntyneet Luokka:Vuonna 1967 kuolleet
30 Seconds to Mars (albumi)

30 Seconds to Mars on alternative rock -yhtyeen 30 Seconds to Marsin debyyttialbumi, jota voidaan kutsua konseptialbumiksi. Albumin julkaisi 27. elokuuta 2002 Virgin Records. ==Kappaleet== ===Extramateriaali=== ==Kokoonpano== *Jared Leto — kitara, laulu *Shannon Leto — rummut *Solon Bixler — kitara ==Tekijät== * Tuottanut Bob Ezrin, Brian Virtue ja 30 Seconds to Mars * Syntikka kappaleessa on "Echelon": Brian Virtue * Piano kappaleessa "The Mission": Bob Ezrin * Toinen syntetisaattori kappaleessa "Capricorn (A Brand New Name)": Dr. Nner * Toinen ohjelmointi kappaleessa "Oblivion": Joe Bishara * Toinen basso ja kitara kappaleessa "Welcome to the Universe": Phillips Exeter Blue I * Toinen kitara kappaleissa "Welcome to the Universe," "93 Million Miles" ja "Year Zero": Solon Bixler * Toinen syntetisaattori kappaleessa "93 Million Miles": Solon Bixler * Toinen basso kappaleissa "Buddha for Mary," "End of the Beginning" ja "93 Million Miles": Jeffery Jaeger * Toinen kitara kappaleessa "End of the Beginning": Jeffery Jaeger * Valokuvaus: Shannon Leto * Toinen valokuvaaja: Ken Schles * Ohjaus: Mary Fagot * Design: Eric Roinestad * Taiteellinen johto, konsepti: 30 Seconds to Mars * Managerointi: Arthur Spivak (Spivak/Sobol Entertainment) == Arvostelut == * AllMusic: * Imperiumi: 6½/10 == Lähteet == Luokka:Vuoden 2002 albumit Luokka:Vuoden 2002 esikoisalbumit Luokka:30 Seconds to Marsin albumit Luokka:Bob Ezrinin tuottamat albumit
Vuoristotauti

Vuoristotauti on hapenpuutteesta johtuva tila, joka aiheutuu nesteiden kertymisestä keuhkoihin ja aivokudokseen. Solutasolla mitokondrion energiantuotannon ehtyessä solun natriumpumppu ei pysty poistamaan riittävästi suoloja solusta, ja osmoosi aiheuttaa ylimääräisen nesteen kertymistä soluihin. Tämä aiheuttaa turvotusta aivoissa ja aivorungossa (aivoödeema) ja/tai nesteen vuotamista keuhkoihin (keuhkoödeema). Pahimmassa tapauksessa vuoristotauti johtaa kuolemaan 6 tunnin kuluessa ensimmäisistä oireista. Kuolinsyynä on joko kooma (aivoödeema) tai hukkuminen (keuhkoödeema). == Oireet == Oireet alkavat tavallisimmin 12–36 tunnin kuluttua vuoristonousun jälkeen. Tavallisimpia oireita ovat päänsärky, pahoinvointi, oksentelu, tasapainohäiriöt, sekavuus, hengenahdistus, veriset vaahtoyskökset ja unettomuus. ==Hoito ja torjunta== Kenttäoloissa ainoa toimiva hoito on paluu alemmas. Hätätilassa voidaan antaa lisähappea. "Gamow Bag" on kannettava, pumpattava painekammio, jolla voidaan antaa ensiapua. Asetatsoliamidi (Diamox, Ödemin) on nesteenpoistolääke, joka nopeuttaa korkeaan ilmaan tottumista ja helpottaa usein vuoristotautia. Deksametasoni (steroidi) helpottaa myös turvotusta, mutta sitä voi käyttää vain lääkärin valvonnassa. Myös sildenafiili (Viagra) on todettu tehokkaaksi lääkkeeksi vuoristotautia vastaan. Vuoristotautia voi torjua nousemalla vuoristossa kyllin hitaasti, nyrkkisääntönä on enintään 300 metrin nousu päivässä 3 600 metrin jälkeen sekä ylimääräinen lepopäivä aina 1 000 metrin välein. Yksilön herkkyys vuoristotaudille on suurelta osin perinnöllistä, minkä vuoksi herkkyyden toteaminen vaatii DNA-tutkimuksen. Fyysisellä suorituskyvyllä ei ole osuutta vuoristotaudin kestoon, mutta yli 50-vuotiailla sairastumisriski on todettu pienemmäksi. Hyvä hapenottokyky ja korkea hemoglobiinitaso lieventävät oireita. ==Katso myös== *Korkeuden vaikutus ihmiseen *Korkeanpaikan harjoittelu *Turvotus ==Lähteet== ==Aiheesta muualla== * * * *Altitude Illness Clinical Guide For Physicians (8.5.2000) (high-altitude-medicine.com) *Acute High-Altitude Illnesses (New Engl J Med 2013; 368:2294-2302; vaatii sisäänkirjoittautumisen) (nejm.org) Luokka:Sairaudet Luokka:Seulonnan keskeiset artikkelit
The Inner Sanctum

The Inner Sanctum on heavy metal -yhtye Saxonin kahdeksastoista studioalbumi. Se nousi Britanniassa sijalle 102. Inner Sanctumista julkaistiin myös rajoitettu painos DVD-levyllä varustettuna. Tyylillisesti Lionheartin ja Metalheadin yhdistelmäksi kuvattu albumi oli menestys ympäri maailmaa, jopa Englannissa. Albumilta julkaistiin singlenä tarttuva If I Was You ja rokkaava I've Got To Rock (to Stay Alive) ja kummastakin kappaleesta tehtiin musiikkivideot. Jälkimmäisen kappaleen musiikkivideolla esiintyy myös Lemmy Kilmister (Motörhead), Andi Deris (Helloween) ja Angry Anderson (Rose Tattoo). == Kappaleet == Kaikki kappaleet säveltänyt Saxon sekä sanoittanut Byford. === CD === # # # # # # # # # # # === DVD: A Night Out with the Boys === #To Hell and Back Again #A Night Out With the Boys – The Idea #A Night Out With the Boys – Not Really #See the Light Shining #A Night Out With the Boys – Now It Started #Redline #Suzie Hold On #Stand Up and Be Counted #Frozen Rainbow #Never Surrender == Kokoonpano == * Biff Byford – laulu * Paul Quinn – kitara * Doug Scarratt – kitara * Nibbs Carter – basso * Nigel Glockler – rummut ja kosketinsoitin == Arvostelut == * Allmusic: Allmusic review * Blabbermouth: 8/10Blabbermouth * Imperiumi.net: Imperiumi.net * Sputnikmusic: Sputnikmusic == Lähteet == == Aiheesta muualla == * * Luokka:Vuoden 2007 albumit Luokka:Saxonin albumit
M/S Kapella

M/S Kapella () oli vuonna 1967 valmistunut autolautta. Sen rakensi Brodogradiliste Titovo -telakka Kraljevicassa Jugoslaviassa. Suomessa alus oli Viking Linen yhden osakasvarustamon käytössä vuosina 1967–1979. ==Käyttöhistoria== M/S Kapella luovutettiin huhtikuussa 1967 tilaajalleen Ålandsfärjan AB:lle, minkä jälkeen se aloitti liikenteen välillä Parainen–Maarianhamina–Kapellskär. Syyskuussa lähtösatamaksi Manner-Suomessa vaihtui Naantali. Aluksen saunaosastolla oli marraskuussa tulipalo. Muutamaa päivää myöhemmin se sai pohjakosketuksen, jolloin yksi tankki sai vuodon. Alus törmäsi huhtikuussa 1970 laituriin kiinnitettyyn M/S Viking 2:een, joka vajosi laiturin viereen. Syyskuussa 1973 alus avusti matalikolle ajaneen M/S Aurellan evakuoinnissa. Matkustajat ja autot siirrettiin aluksien omien ramppien kautta laivasta toiseen. M/S Kapellan yrittäessä tuloksetta vetää karille juuttuneen M/S Aurellan irti ja aluksen perä vaurioitui. Heinäkuussa 1978 alus evakuoi matkustajat karille ajaneesta M/S Dianasta. Kesäkuussa 1979 alus myytiin Chios Shipping Co SA:lle Kreikkaan, joka nimesi sen M/S Nissos Chiokseksi. Se liikennöi Välimerellä syyskuuhun 1994, jolloin se sai konerikon ja siirrettiin Pireukseen, jonne se hylättiin. Alus myytiin vuonna 2006 turkkilaiselle romuttamolle. == Aiheesta muualla == * * Kuvia romuna makaavasta Nissos Chioksesta vuodelta 2003 (Fakta om fartyg) Kapella
Turun Pursiseura

thumb|Turun Pursiseuran Ruissalon vierasvenesatama ruotsinlaivalta kuvattuna talvella 2015. Turun Pursiseura ry on Turussa toimiva, vuonna 1906 perustettu pursiseura. ==Historia== Turun Pursiseura perustettiin 6. huhtikuuta 1906 paikkakunnan ensimmäiseksi suomenkieliseksi pursiseuraksi nimellä Pursiseura Maininki. Nykyisen nimensä pursiseura sai vuonna 1917. ==Toiminta== Turun Pursiseura järjestää muun muassa koulutusta ja yhteispurjehduksia sekä harjoittaa kilpailutoimintaa. Yhteensä seura järjestää noin 70 tapahtumaa vuodessa. ===Satama ja saaritukikohdat=== Turun Pursiseuran vierasvenesatama sijaitsee Ruissalon saaressa. Myös pursiseuran ravintola sijaitsee Ruissalossa. Turun Pursiseuralla on neljä saaritukikohtaa: Pyytinkari, Svinö, Tjärulot ja Marholmsören. Vanhin saaritukikohta, Rymättylän kunnan länsiosassa sijaitseva Pyytinkari, siirtyi purjehdusseuran omistukseen vuonna 1966. Nauvon itäosassa sijaitsevan Svinön pursiseura osti vuonna 1988. Åselholman länsipuolella sijaitseva Marholmsören on ollut vuokrattuna 1980-luvulta lähtien ja siirtyi pursiseuran omistukseen vuonna 2011. Korppoossa sijaitseva Tjärulot on ollut vuokrattuna seuran käyttöön 1980-luvulta lähtien. ==Aiheesta muualla== * Turun Pursiseuran kotisivu Luokka: Suomalaiset pursiseurat Pursiseura Luokka:Ruissalo
Haifa Wehbe

Haifa Wehbe (, s. 10. maaliskuuta 1972) on libanonilainen malli, näyttelijä ja laulaja. Arabimaailmassa hänet tunnetaan taiteilijanimellään ”Miss Lebanon” ja myöhemmin hänen ilmestyneen debyyttialbuminsa Huwa az-Zaman (suom. Se on aikaa) -nimellä. Hänen musiikkityylinsä on arabiankielistä pop-musiikkia, jossa sekoittuvat länsimainen ja arabialainen tyyli. Wehbe syntyi libanonilaiselle isälle ja egyptiläiselle äidille pienessä maalaiskaupungissa Etelä-Libanonissa. Hän kasvoi kuunnellen jazzia ja R&B;:tä. Malli hänestä tuli hyvin nuorena voitettuaan tittelin ”Miss South Lebanon” 16 vuoden ikäisenä. Vuonna 1995 hän avioitui ja sai tyttären nimeltään Zeinab. Vuonna 2006 hänet listattiin aikakauslehden 50 kauneimman ihmisen joukkoon. Wehbe on uskonnoltaan šiiamuslimi. Hän on myös saanut aikaan kohua pukeutumisellaan joissain islaminuskoisissa maissa. Hän on esiintynyt Pepsin mainoksissa ranskalaisen jalkapalloilijan Thierry Henryn kanssa. == Diskografia == ===Albumit=== *Huwa az-Zaman (2002) *Baddi 'Ayš (2005) *Habibi Ana (2008) *MJK - Maliket Jamal koun (2012) ===Singlet=== *Agoul Ahwak *Regab *Ya Hayat Albi *Tegy Izzay' *Ana Haifa *Baddi 3iesh *Wahdi *Ma Sar *Bos El Wawa *Mosh Adra Astana *Baba Fein == Aiheesta muualla == *Haifa Webben viralliset kotisivut *Haifa Webben Fans Luokka:Libanonilaiset laulajat Luokka:Libanonilaiset mallit Luokka:Vuonna 1972 syntyneet Luokka:Elävät henkilöt
Juan Manuel Gárate

Juan Manuel Gárate (s. 24. huhtikuuta 1976 Irun) on espanjalainen maantiepyöräilijä, joka kilpaili ammattilaisena 2000–2014. Gárate voitti Italian ympäriajon mäkikilpailun ja 19. etapin vuonna 2006. Ranskan ympäriajossa 2009 hän voitti Mont Ventoux’n huipulle päättyneen 20. etapin. Hän on lisäksi voittanut osuuden Espanjan ympäriajossa sekä kotimaansa maantieajomestaruuden. ==Saavutuksia== ;2001 :Espanjan ympäriajo, etapin 14 voitto :Italian ympäriajo, kokonaiskilpailun 20. ;2002 :Italian ympäriajo, kokonaiskilpailun neljäs, kolmas etapilla 17 :Sveitsin ympäriajo, etapin 7 voitto :Giro del Trentino, etapin 3 voitto ;2004 :Italian ympäriajo, kokonaiskilpailun kymmenes ;2005 :Ruta del Sol, mäkikilpailun voitto :Italian ympäriajo, kokonaiskilpailun viides, toinen etapilla 13 :Espanjan maantiepyöräilymestari ;2006 :Italian ympäriajo, kokonaiskilpailun seitsemäs, mäkikilpailun ja etapin 19 voitto ;2007 :Clásica de San Sebastián, toinen ;2008 :Espanjan ympäriajo, kokonaiskilpailussa 15., kolmas etapilla 15 :Pariisi–Nizza, kokonaiskilpailussa kuudes ;2009 :Ranskan ympäriajo, etapin 20 voitto ;2010 :Ranskan ympäriajo, kolmas etapilla 7 ==Lähteet== *Juan Manuel Gárate trap-friis.dk-tietokannassa *Profiili cyclingarchives.com-sivustolla ===Viitteet=== Luokka:Espanjalaiset maantiepyöräilijät Luokka:Vuonna 1976 syntyneet Luokka:Elävät henkilöt
John Tonelli

thumb|John Tonelli John A. Tonelli (s. 23. maaliskuuta 1957 Hamilton, Ontario) on entinen kanadalainen National Hockey Leaguessa pelannut jääkiekkoilija. Hän aloitti uransa ammattilaisena kilpailevassa WHA-liigassa vuonna 1975 Houston Aeros -joukkueessa. Kesällä 1978 hän siirtyi NHL:een Aerosin lopetettua toimintansa ja edusti urallaan New York Islandersia, Calgary Flamesia ja Los Angeles Kingsia. Tonelli pelasi sekä keskushyökkääjänä että laitahyökkääjänä. Aivan uransa lopulla hän pelasi joitain otteluita Chicago Blackhawksin ja Quebec Nordiquesin joukkueissa. == Saavutuksia == * OMJHL-liigan tähdistössä 1975 * Neljä Stanley Cup -mestaruutta Islandersissa vuosina 1980-83 * NHL:n kakkostähdistössä 1982 ja 1985 (laitahyökkääjänä) * Kanada-cupin arvokkain pelaaja 1984 == Katso myös == * Luettelo vähintään viisi maalia yhdessä NHL- ottelussa tehneistä pelaajista Luokka:Kanadalaiset jääkiekkoilijat Luokka:New York Islandersin varaamat pelaajat Luokka:Vuonna 1957 syntyneet Luokka:Elävät henkilöt